In Dei nomine complacuit atque convenit inter Arnulfum diaconum et ab alia parte Giraldum et uxorem suam Susannam quod inter se terras commutarent a die presente. Similiter donat Arnulfus diaconus Girardo cum uxore sua Susanna unam vineam que est sita in pago Matisconensi, in agro Fusciacensi, in villa Muison. Ipsam vineam terminat a mane terra Sancti Vincentii, a medio die Sancti Stephani Lugdunensis, a sero terra Rainol, a circio similiter; habet in longo perticas XVI, in uno fronte a medio die perticas II et in alio fronte perticam I. Infra istas terminationes et perticationes, donat Arnulfus diaconus Giraldo et uxori sue Susanne in locum Franco, et faciat unusquisque de proprio suo quid voluerit. Si quis contradixerit libras II auri componat. S. Arnulfi. S. Adalardi. S. Teotelini.